Etappen ble vunnet av Adam Hansen som etter å ha sittet hele dagen i brudd vant en soloseier. I hovedfeltet bak ble det en spurt der Enrico Battaglin kom først. Etappen ble sterkt preget av mange velt i utforkjøringene, forårsaket av været. Sammenlagtleder Luca Paolini slet i bakkene og med været, og tapte dermed ledertrøya til Beñat Intxausti. Av sammenlagtfavorittene tapte Bradley Wiggins mye tid etter flere velt i bakken, og forsvant ut av topp 10. Hans lagkamerat Rigoberto Urán, ble "ofret" for å hjelpe ham til mål, og forsvant med det også ut av topp 10. Poengtrøya, klatretrøya og lagkonkurransen ble værende som etappene før, mens Rafał Majka tok over ungdomstrøya.